Januliškis

Januliškis – kaimas Švenčionių rajono savivaldybėje, penkių kelių kryžkelėje, Labanoro regioniniame parke, pačiame Labanoro girios centre, įsikūręs ant Peršokšnos upės kranto. Seniūnaitijos centras. Nors tai nedidelis kaimas (jame tik 10 sodybų) – jis vis dėlto yra šių apylinkių centras.

Saugomos teritorijos 

Januliškio kaimas yra Labanoro regioniniame parke, patenka į šio parko Peršokšnos kraštovaizdžio draustinį ir valstybinį Žeimenos ichtiologinį draustinį. Januliškyje yra saugomi gamtos paveldo objektai: Juodalksnis Gumbulis, Januliškio maumedžiai. Iš kaimo pasiekiami gretimi objektai (yra rodyklės): Peršokšnos piramidinė eglė, Gaigalinio kadagys, Lūšnios pušis, Argirdiškės pušis.

Januliškio apylinkės priklauso šioms tarptautinėms saugomoms teritorijoms:
 Paukščių apsaugai svarbi teritorija (PAST) Labanoro giria (NATURA 2000 ES saugomų teritorijų tinklas)
 Buveinių apsaugai svarbi teritorija (BAST) „Peršokšnos upė“ (NATURA 2000 ES saugomų teritorijų tinklas)
 „Labanoro ežerynas“, priklausantis Globalinio gamtos fondo (Global Nature Fund – GNF) Tarptautiniam ežerų tinklui „Living Lakes“ („Gyvuojantys ežerai“).

Prie Januliškio kaimo prisišliejęs Girutiškio gamtinis rezervatas yra Ramsaro konvencijos teritorija.

Geografija 

Januliškyje susikerta šie keliai:

 Švenčionėliai-Januliškis – Labanoras
 Lakaja-Januliškis
 Vilkaslastis-Januliškis
 Žukaučizna-Januliškis

Antaviešė – 1 km, Lūšnia – 1 km, Palūšnė – 1 km, Padūmė – 1 km, Paperšokšnė – 2 km, Raisciukai – 2 km, Mozūriškė – 3 km, Baranava – 3 km, Juodėniškis – 4 km, Tetervinė – 4 km, Vilkaslastis – 4 km, Žemaitiškis – 4 km, Pastoviškis – 4 km, Argirdiškė – 5 km, Pasiaurė – 5 km, Prūdiškė – 5 km, Prūdiškėlė – 6 km, Lamanina – 7 km, Toliejai – 7 km, Pagudūniškis – 7 km, Juodapurvis – 7 km, Zablotė – 8 km, Žukaučizna – 8 km, Unkštys – 8 km, Pašiekštis – 8 km, Garniai – 8 km, Imuliškis – 8 km, Baltagalis – 9 km, Aukštagiris – 9 km, Petkevičiai – 9 km, Aukštasalė – 9 km, Paaldikis – 9 km, Lakaja – 10 km, Šiliškis – 10 km, Intyklė – 10 km, Kumelynė – 10 km, Maldžiūnai – 11 km, Santaka – 11 km, Šlapimas – 11 km, Paluknis – 11 km, Juodinėlis – 11 km.

Įstaigos 

Šiuo metu Januliškio kaime veikia šios viešos įstaigos:
 Šv. Tado Judo ir Simono koplyčia
 VĮ Švenčionėlių miškų urėdijos Januliškio girininkija
 VĮ Švenčionėlių miškų urėdijos Prūdiškės girininkija
 Švenčionėlių pašto Januliškio skyrius (pašto kodas 18200)
 Gamtos ir kultūros paveldo išsaugojimo organizacija „Labanoro klubas“

Anksčiau Januliškio kaime veikė lentpjūvė, medinių kuolų cechas, parduotuvė, felčerinis-akušerinis punktas, hidrometereologinė stotis, miško gėrybių supirktuvės (vienu metu buvo keturios), grybų virimo cechas ir kt. Ateityje numatoma pastatyti Januliškio informacinio centro kompleksą.

Žemėnauda 

Januliškio apylinkių miškai priklauso Švenčionėlių miškų urėdijos Januliškio girininkijai. Miškų naudojimo režimas įvairus – nuo rezervatinio iki ūkinio.

Gyventojai

Šaltiniai 

Švenčionių rajono savivaldybės gyvenvietės